"Waar is jy?" |
« Die slang
Die vloek van Jáhoe »
In die skemer het die mens en sy vrou Magtige Jáhoe in die plesiertuin hoor wandel. Toe het hulle in 'n boom in die tuin van die aangesig van Magtige Jáhoe weggekruip.
Magtige Jáhoe het die man geroep. "Waar is jy?" het Hy vir hom gesê.
Die mens het geantwoord, "Toe ons u stem hoor, was ons bang, want ons is kaal. Ons het weggekruip."
"Wie het jou vertel dat jy kaal is?" het Magtige Jáhoe gevra. "Het jy geëet van die boom waaroor ek jou beveel het, jy kan net eet solank jy nie daarvan eet nie?"
"Die vrou wat u vir my gegee het, het vir my iets van die boom gegee om te eet," het die mens gesê.
"Wat het jy gedoen?" het Magtige Jáhoe vir die vrou gesê.
"Die slang het my bedrieg," het sy geantwoord, "en ek het geëet."
Wat 'n nare affêre. 'n Paar oomblikke terug het die mens nog self besluit hulle wil die vrugte eet om soos gode te raak, nou skel iemand hulle en dadelik voel hulle skuldig en probeer die verantwoordelikheid rondskuif. Wat is dit met die mense? Hulle is regtig nes kinders.
This entry was posted on Augustus 25, 2010 at 8:17 nm and is filed under Uncategorized.	You can follow any responses to this entry through the RSS 2.0 feed. You can leave a response, or trackback from your own site.
2 Responses to ""Waar is jy?""
Augustus 29, 2010 om 4:56 nm | Antwoord
Die heel interessantste is dat die slang haar nie bedrieg hettie, Jahoe het! Reeds hier, heel in die begin, het Jahoe die mens met vrees beheer. As hulle nie so vreesbevange was oor hulle "ogehoorsaamheid" nie, sou hulle logies kon sien dat Jahoe die bedrieër was, nie die slang nie.